音程

指嘅係喺一個特定樂音體系入面，兩個樂音之間嘅距離。音程可以淨係計例如中隔咗幾多個基本單位，亦都可能有名。喺物理上，音程其實係兩個頻率之間嘅比例，而喺某啲樂音體系入面亦可能係唯一表示音程嘅方法</span>。

喺傳統西樂嘅半音階入面，一個八度有 13 個音程，每個都有名，而個名就由取決於音級同音數兩種唔同計法之間嘅關係。

畀名原則 
音級係指兩個音之間喺五線譜上面嘅距離，喺樂理上面習慣用「度」嚟表示。用五線譜嚟睇，每條「線」同中間嘅「間格」都代表一個音級，當兩個音喺同一條「線」或者「間格」嗰陣，噉就叫一度。如果兩個音係喺「間格」同「線」嘅上下一級，就叫兩度，如此類推。

音數就係指兩個音相隔幾多個全音。

一度、四度、五度同八度叫 ｢純｣，兩種計法得出嘅結果大部分情況會夾，但係其他級數計音數嘅時候一定唔夾，而係會出現兩種可能，喺爾啲情況，音數細嘅度數叫 ｢小｣，音數大嘅叫 ｢大｣。例如 E-F 係兩度，得一個半音，但係 C-D 都係兩度，有一個全音，所以 E-F 係小二度，C-D 係大二度。咁計法可以數到半音階 12 個音之中嘅 11 個。

｢純｣ 同 ｢小｣ 嘅度數可以降半音，叫 ｢減｣，｢純｣ 同 ｢大｣ 嘅度數可以升半音，叫 ｢增｣；加埋爾種分法之後可以數到 ｢增四度｣ 同 ｢減五度｣，就係頭先數唔出嘅 ｢三全音｣。

音程一覽

半音階之中嘅八度入面嘅 13 個音程，可以咁樣表示：

音高
音階
八度

攷 

音樂理論